**คําสั่งจังหวัด ...............**

**ที่ .. /....**

**เรื่อง มอบหมายให้นายอําเภอปฏิบัติการแทนตามมาตรา ๗๑ วรรคสอง**

**แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๔) พ.ศ. ๒๕๖๒**

**..............................................................**

ด้วยพระราชบัญญัติเทศบาล พ.ศ. ๒๔๙๖ แก้ไขเพิ่มเติมโดยพระราชบัญญัติเทศบาล   
(ฉบับที่ ๑๔) พ.ศ. ๒๕๖๒ มาตรา ๗๑ วรรคหนึ่ง บัญญัติว่า ให้ผู้ว่าราชการจังหวัดมีอํานาจหน้าที่กํากับดูแลเทศบาลในจังหวัดนั้นให้ปฏิบัติการตามอํานาจหน้าที่โดยถูกต้องตามกฎหมาย กฎ และระเบียบข้อบังคับของทางราชการ   
ในการนี้ ให้มีอํานาจหน้าที่ชี้แจง แนะนํา หรือตักเตือนเทศบาล และตรวจสอบกิจการ เรียกรายงานและเอกสาร   
หรือสถิติใดๆ จากเทศบาลมาตรวจ ตลอดจนเรียกสมาชิกสภาเทศบาลหรือพนักงานเทศบาลมาชี้แจงหรือสอบสวน  
ก็ได้ และวรรคสอง บัญญัติว่า อํานาจหน้าที่ของผู้ว่าราชการจังหวัดตามวรรคหนึ่ง และตามมาตรา 19 วรรคสอง   
และวรรคสาม และมาตรา ๔๘ ปัญจทศ วรรคสองและวรรคสาม สําหรับเทศบาลเมืองและเทศบาลตําบล   
ผู้ว่าราชการจังหวัดจะมอบหมายให้นายอําเภอปฏิบัติการแทนสําหรับเทศบาลที่อยู่ในอําเภอนั้น โดยจะกําหนด เงื่อนไขในการใช้อํานาจหน้าที่ไว้ด้วยหรือไม่ก็ได้

ดังนั้น เพื่อให้การกํากับดูแลเทศบาลเมืองและเทศบาลตําบลในจังหวัด...... เป็นไปด้วย  
ความเรียบร้อย อาศัยอํานาจตามความในมาตรา ๗๑ วรรคสอง แห่งพระราชบัญญัติเทศบาลดังกล่าว   
ผู้ว่าราชการจังหวัด..... จึงมอบหมายให้นายอําเภอปฏิบัติการแทน สําหรับเทศบาลเมืองและเทศบาลตําบล   
ที่อยู่ในอําเภอนั้น ดังนี้

๑. กํากับดูแลเทศบาลเมืองและเทศบาลตําบลในอําเภอนั้นให้ปฏิบัติการตามอํานาจหน้าที่ โดยถูกต้องตามกฎหมาย กฎ และระเบียบข้อบังคับของทางราชการ ให้มีอํานาจชี้แจง แนะนํา หรือตักเตือน เทศบาล และตรวจสอบกิจการ เรียกรายงานและเอกสารหรือสถิติใดๆ จากเทศบาลมาตรวจ ตลอดจน   
เรียกสมาชิกสภาเทศบาลหรือพนักงานเทศบาลมาชี้แจงหรือสอบสวน ตามที่มาตรา ๗๑ วรรคหนึ่ง   
แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๔) พ.ศ. ๒๕๖๒ กําหนด

2. สอบสวน วินิจฉัย ประกาศคําวินิจฉัย และดำเนินการใด ๆ กรณีเมื่อมีข้อสงสัยเกี่ยวกับสมาชิกภาพของสมาชิกสภาเทศบาลของเทศบาลเมืองและเทศบาลตำบลในอําเภอนั้นสิ้นสุดลง ตามที่มาตรา ๑๙ วรรคสองและวรรคสาม แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๔) พ.ศ. ๒๕๖๒ กําหนด

3. สอบสวน วินิจฉัย ประกาศคําวินิจฉัย และดําเนินการใด ๆ กรณีเมื่อมีข้อสงสัยเกี่ยวกับ ความเป็นนายกเทศมนตรีของเทศบาลเมืองและเทศบาลตำบลในอําเภอนั้นสิ้นสุดลง ตามที่มาตรา 48 ปัญจทศ วรรคสองและวรรคสาม กําหนด

เมื่อนายอําเภอได้ปฏิบัติการตามที่ได้มอบหมายในเรื่องใดแล้วให้รายงานให้ผู้ว่าราชการจังหวัด  
 .......... ทราบ

ทั้งนี้ ตั้งแต่บัดนี้เป็นต้นไป

สั่ง ณ วันที่ ... เดือน ....... พ.ศ. .....

...................................

(.............................................)

ผู้ว่าราชการจังหวัด ...........